पाएं अपने शहर की ताज़ा ख़बरें और फ्री ई-पेपरडाउनलोड करें
नागौर में बढ़ रहे कोरोना संक्रमण के बीच सोमवार से पुलिस व प्रशासन नई गाइडलाइन की पालना कराने के साथ ही और ज्यादा सख्त हो गया है। रेड अलर्ट जन अनुशासन पखवाडे़ के तहत जारी हुई नई गाइडलाइन की पालना में पुलिस व प्रशासन ने सोमवार दोपहर में सड़कों व मुख्य बाजार में फलेग मार्च निकाला। पुलिस- प्रशासन ने फ्लैग मार्च निकाल कर लोगों को जागरूक भी किया। साथ ही कोरोना गाइड लाइन के उल्लंघन पर अब सख्त कार्रवाई करने की चेतावनी भी दी।
इस दौरान जिला परिषद CEO जवाहर चौधरी, नागौर CO विनोद सीपा व शहर कोतवाल जितेंद्र फौजदार की अगुवाई में पुलिस जवानों ने मोटरसाइकिल व पैदल मार्च निकाल कर लोगों को कोरोना गाइडलाइन की पालना करने का आह्वान किया। मास्क लगाने, सोशल डिस्टेंसिंग रखने के साथ ही बेवजह घरों से बाहर नहीं निकलने व अपनी दुकानों को नहीं खोलने के लिए माइक पर अनाउंस किया।
इस दौरान बाजारों में सन्नाटा नजर आया और सख्ती के कारण लोगों की आवाजाही भी बहुत कम रही। पुलिस व प्रशासन ने रेड अलर्ट जन अनुशासन पखवाड़ा शुरू होने के बाद दोपहर 12 बजे बाद से शहर के विभिन्न इलाकों का दौरा शुरू कर दिया है। इस दौरान गाइड लाइन का उल्लंघन करने वालों के खिलाफ कार्रवाई भी की जा रही है। आज से बेवजह बाहर घूमने वालों को RT-PCR रिपोर्ट निगेटिव नहीं आने तक संस्थागत क्वारेंटाइन किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn